ग्वालियर| जीवाजी विश्वविद्यालय की कुलपति की नियुक्ति को चुनौती देने के बाद हाईकोर्ट में संगीत विश्वविद्यालय की कुलपति प्रो. लवली शर्मा की नियुक्ति को भी चुनौती दी गई है। श्याम करन सिंह तोमर ने अभिभाषक सीपी सिंह के माध्यम से याचिका दायर की है। जिसमें ये कहा गया है कि प्रो. लवली शर्मा को प्रोफेसर के पद पर रहते हुए 10 साल का शिक्षण अनुभव नहीं है। इस पर हाईकोर्ट ने कुलाधिपति समेत 8 अन्य को नोटिस जारी करते हुए छह सप्ताह में जवाब प्रस्तुत करने का निर्देश दिया है।